《景德观陈道士圃多菊觅其种栽并寄以诗》
宋代·方一夔

爱药仙人醉不归，秋光次第入玄都。蝶随露蘤移花垡，风逼寒香落酒壶。

老去君方空结习，兴来我欲斸荒芜。和篇应与花俱到，换得骊龙百斛珠。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。